Rustig en stil vir 'n goeie nagrus asook nie te ver vanaf die hoofroete nie. Eetplekke baie in 'n radius van 2 tot 3 kilometer bekombaar.
Dit is 'n baie mooi omgewing, mense stap maklik na die nabygeleë inkopiesentrum wat die veiligheid van die area bevestig. Alles is by een plek geleë veral vir iemand wat onbekend is met die area.
Ons het behoorlik gesoek na die groot Eifeltoring maar het dit uiteindelik gevind! Alle nodige fasiliteite is op die dorp maar die slaggate bly maar 'n kopseer veral as jy uit die Kaap kom (daar is tekens dat die paaie opgeknap word.) 'n Hoogtepunt vir ons was die vriendelike ontvangs in die huis van Jan Fourie en sy vrou voor die aanvang van ons begeleidende toer in die Vredefortkoepel en omgewing. Dis beslis 'n hoogtepunt en sal nog baie besoekers na die omgewing lok.
Clarens is beslis 'n sielsverrykende ervaring. Soveel om te sien en doen in en om Clarens. Die majestueuse berge is fenominaal enige tyd van die jaar en pragtig in elke seisoen. Ek sal ter enige tyd enige iemand aanraai om 'n draai in Clarens te maak. Die doen en late asook die kleure en prag van Clarens kan vergelyk word met 'n mooi vrou in elke geur vir 'n ieder en elke smaak, net soos die digter van ouds geskryf het. "My nooi is in 'n nartjie, my ouma in kaneel, daar's iemand ... iemand in anys, daar's 'n vrou in elke geur!"
Op die oomblik met die werk aan die paaie is dit 'n nagmerrie en die gate in die paaie is nie goed vir die motors nie! Dit is egter 'n mooi plekkie!